《冬夜 其三》
清代·江湜

负手苍茫绕室行，也知两大最无情。百千万变青镫在，四十五年白发生。

怨有呵天若云气，泪如到海作潮声。福安书至伤心极，尚望江南一日平。

作者简介：江湜 （shí ）（1818～1866）清代诗人。字持正，又字弢叔，别署龙湫院行者，长洲（今江苏苏州）人，诸生。三与乡试，皆不第，出为幕友，历山东、福建等省。在京师得亲戚资助，捐得浙江候补县丞。咸丰十年，奔走避兵，忧愤而死。诗宗宋人，多危苦之言。有《伏敔堂诗录》。《吴中先贤谱》 苏文 编绘。